CELEX: 62015FN0117
Language: fi
Date: 2015-08-18 00:00:00
Title: Asia F-117/15: Kanne 18.8.2015 – ZZ v. F4E

5.10.2015   
            
            
               FI
            
            
               Euroopan unionin virallinen lehti
            
            
               C 328/37
            
         Kanne 18.8.2015 – ZZ v. F4E
   (Asia F-117/15)
   (2015/C 328/36)
   Oikeudenkäyntikieli: espanja
   
      Asianosaiset
   
   
      Kantaja: ZZ (edustaja: asianajaja A. Asmaryan Degtyareva)
   
      Vastaaja: Fusion for Energy –yhteisyritys (F4E) (eurooppalainen yhteisyritys ITERiä ja fuusioenergian kehittämistä varten)
   
      Oikeusriidan kohde ja kuvaus
   
   Vaatimus kumota ja todeta mitättömäksi ITERiä ja fuusioenergian kehittämistä varten perustetun eurooppalaisen yhteisyrityksen (F4E) päätös olla hyväksymättä kantajaa valintamenettelyn F4E/CA/ST/FGIV/2015/001 varallaololuetteloon sekä kumota täytettäviin toimiin valittujen hakijoiden nimittämistoimet.
   
      Vaatimukset
   
   
               —
            
            
               F4E:n kustannustenvalvontatukihenkilöiden (Cost control support officer) valintaa varten järjestämä valintamenettely F4E/CA/ST/FGIV/2015/001 on todettava mitättömäksi
            
         
               —
            
            
               vastaajan kyseisen valintamenettelyn seurauksena laatima varallaololuettelo on todettava mitättömäksi
            
         
               —
            
            
               täytettäviin toimiin valittujen hakijoiden nimittäminen sekä valintalautakunnan ehdottomien ja yhteisyrityksen johtajan valitsemien ehdokkaiden tehtävien vastaanotto on todettava mitättömäksi
            
         
               —
            
            
               kustannustenvalvontatukihenkilöiden (Cost control support officer) toimen täyttämistä varten on järjestettävä uusi valintamenettely
            
         
               —
            
            
               kustannustenvalvontatukihenkilöiden (Cost control support officer) uuden valintamenettelyn kirjallinen koe on toteutettava välittömästi
            
         
               —
            
            
               vastaajan päätös olla järjestämättä valintamenettelyssä kirjallista koetta nyt käsiteltävää asiaa varten laadittujen hakijoille tarkoitettujen ohjeiden (Guide for applicants) vastaisesti on todettava perusteettomaksi ja mitättömäksi
            
         
               —
            
            
               asiassa on ryhdyttävä virkamiestuomioistuimen asianmukaiseksi katsomiin toimiin uuden valintamenettelyn, joka käsittää pakollisen suullisen ja kirjallisen kokeen, järjestämiseksi avoimesta toimesta 5.2.2015 julkaistussa ilmoituksessa (Vacancy Notice) ja hakijoille tarkoitetuissa ohjeissa (Guide for applicants), joihin avoimesta toimesta julkaistussa ilmoituksessa viitataan, vahvistettujen sääntöjen mukaisesti
            
         
               —
            
            
               vastaaja F4E on velvoitettava korvaamaan nyt käsiteltävässä asiassa aiheutuvat oikeudenkäyntikulut.